VS001473
Datum: 1998-05-20T02:00:00.000+02:00
datum_sodbe_i_stopnje: 2003-02-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 2.250.000,00 SIT
opombe: II Ips 243/2005 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Opravlja poklic elektrikarja.

## Škodni dogodek

Nesreča pri delu.

## Poškodba

Stisnenje 4. in 5. prsta desnice, pri čemer je mezinec v celoti amputiran v višini osnovnega členka, na prstancu pa je nastala raztrganina.

## Telesne bolečine

700.000,00 SIT

#### Hospitalizacija

Po primarni kirurški oskrbi v zdravstvenem domu je bil prepeljan v bolnišnico, kjer je bil 2 dni hospitaliziran. Na dan sprejema v bolnišnico mu je bil opravljen operativni poseg v lokalni anasteziji.

#### Ambulantno zdravljenje

Dvakrat ambulantna kontrola,

#### Rehabilitacija

Fizikalna terapija 10 krat, razgibavanje roke v ohlajevalnih kopelih in mirovanje.

#### Nevšečnosti med zdravljenjem

V času hospitalizacije je bil podvržen jemanju vzorcev krvi, nastavitvi infuzije, zaščiti proti tetanusu in dvakrat RTG ekspoziciji. 14 dni nošenje opornice, odvzem šivov, jemanje protibolečinskih sredstev.

## Strah

150.000,00 SIT Intenziven primarni strah do prvega pregleda v ambulanti za nujno medicinsko pomoč, to je 1 uro. 3 tedne obdobje sekundarnega strahu kot izraza zaskrbljenosti.

## Zmanjšanje življenjske aktivnosti

1.000.000,00 SIT Brazgotinsko področje na krnu mezinca je občutljivo na zadetje ali pritiskanje, brazgotina na prstancu preprečuje normalno iztegnitev v predelu osnovnega členka prstanca in tudi upognitev prstanca je nekoliko zmanjšana, saj uspe tožnik z vrhom prstanca priti le do višine 1 cm iznad ravni dlani. Pri določenih delih v službi in izven nje mora vložiti celo do 20% več truda in pozornosti za dosego enakega učinka kot pred poškodbo. Težave ima zlasti pri dvigovanju težkih predmetov, ščipanju s kleščami, pisanju. Glede na starost oškodovanka bo takšno stanje dolgotrajno.

## Skaženost

400.000,00 SIT Poškodba desne roke je vidna ob vsakdanjem komuniciranju in tudi sicer ter se je ne da prikriti

---

ZOR člen 200, 203